# Casal del Conflent

El Casal del Conflent és un casal català a l'exterior, reconegut per la Generalitat de Catalunya en acord de govern (ACORD GOV/47/2023, de 7 de març). Aquesta associació sense ànim de lucre està situada a Prada en la contrada del Conflent, al sud de França, i està regida per la llei francesa d'associacions de 1901 (Association loi de 1901).
El Casal del Conflent té per objectiu la promoció i l'animació de la llengua i la cultura catalanes sota totes les seves formes i modalitats, així com la creació d'un lloc de trobada i d'expressió de la cultura catalana a Catalunya del Nord. La seu del casal és a Prada de Conflent Carrer Aragó 18, França 66500), i en el curs escolar 2024-2025 manté horari d'obertura els dimarts i dissabtes de 9h a 12h.
El Casal del Conflent contribueix a consolidar el coneixement internacional de la llengua i la cultura catalana.

## Activitats culturals

El Casal del Conflent aspira a reunir en el seu si, a federar i a solidaritzar totes les associacions del Conflent que actuen a favor de la llengua i la cultura catalanes. Ha promocionat l'activisme social per a facilitar els contactes de ràdio i televisió entre els dos costats de la frontera. A la seva pàgina web oficial es presenten els diferents grups i seccions que generen les activitats més populars per a joves i adults:
* Publicació de contes de kamishibais en català
* Castellers Pallagos del Conflent
* Correfocs i timbalers dels Nyerros del Conflent

## Referències

* ↑ DOGC «ACORD GOV/47/2023, de 7 de març, pel qual es reconeix oficialment l'entitat Casal del Conflent de Prada de Conflent». Diari Oficial de la Generalitat de Catalunya. Núm. 8871 - 9.3.2023. Generalitat de Catalunya. CVE-DOGC-A-23066114-2023., 09-03-2023, pàg. 1-2. Arxivat de l'original el 2023-11-20 [Consulta: 24 octubre 2023].
* ↑ «ACORD GOV/47/2023, de 7 de març, pel qual es reconeix oficialment l'entitat Casal del Conflent de Prada de Conflent». Departament d'Acció Exterior i Unió Europea. CIDO., 09-10-2023. [Consulta: 24 octubre 2023].
* ↑ «Comunitats catalanes a l'exterior». Arxivat de l'original el 2024-03-10. [Consulta: 24 octubre 2023].
* ↑ BOBIN, Jean-Luc «Prades : le Casal del Conflent vit et voit la vie en "sang et or"». L'Independant, 02-06-2014, pàg. 1.
* ↑ «Ille-sur-Têt. Le folklore intime du Roussillon de Simona Gay» (en francès). [Consulta: 23 octubre 2023].
* ↑ SARL «Els veïns del Conflent ja poden tornar a veure i escoltar TV3 i Catalunya Ràdio». Le Journar Catalan . com, 13 février 2020, pàg. 3.
* ↑ REDACCIÓ, Environnement «Prades : le kamishibaï conflentois pour sensibiliser à l'environnement. La section kamishibaï du Casal del Conflent s'est déplacée à Montserrat, invitée par le corps des Agents ruraux de Catalogne.». L'Independant, 08-02-2023, pàg. 1.
* ↑ «Pallagos del Conflent». [Consulta: 24 octubre 2023].
* ↑ «NYERROS DEL CONFLENT I DRAC DEL CANIGÓ» (en francès). [Consulta: 24 octubre 2023].

## Referències i notes bibliogràfiques

* COMAS, Philippe (2020) Le Casal del Conflent s'engage toujours plus pour la culture, L'independant. 17/03/2020. Acord de col·laboració signat entre els representants del Casal del Conflent i la Casa de la Generalitat de Perpinyà.
* AGÈNCIES (2023) El Govern reconeix el Casal del Conflent com a Comunitat Catalana a l'Exterior. La Vanguardia. 17/01/2023